मैथिली नाटक कए समर्पित संस्था मैलोरंग क तत्वावधान मे आयोजित मिथिलोत्सव 2011 क सबस ऐतिहासिक पल रहल गायिका अंशुमाला झाक मंच पर वापसी। गंभीर बीमारी स ग्रस्त अंशु एक प्रकार स दोसर जन्म ल एक बेर फेर मंच पर पहुंच गेलथि अछि। दिल्ली क श्रीराम सेंटर मे जखन अंशु मंच पर एलथि त सभागार तालिक आवाज स गुंज उठल। इ संयोग कहि या अंशुक इच्छा मुदा हिंदी आ मैथिली मंचक एहि युवा गायिकाक मंच पर वापसी मैथिली मंच स भेल, ताहि लेल हुनका अपनो गर्वक अनुभूति भ रहल छल। 